Folketing
1999-04-22

uarbejdsdygtig eller i hvert fald i den kategori, hvor man ikke er 100 pct. uarbejdsdygtig endnu, hvordan er er forholdet så, når det i virkeligheden er meningen, at man ved siden af førtidspensionen skal kunne have en vis form for lønindtægt? Det må vel være det, der ligger i, at man i dag kan tilkende førtidspension til en person, der er 50 pct. uarbejdsdygtig, men på en lavere sats? Der må vel ligge heri, at meningen er, at vedkommende kan have en indtægt ved siden af, og hvis det er tilfældet, forsvinder den mulighed jo med forslaget her. Med forslaget vil man gøre alle 100 pct. uarbejdsdygtige, i hvert forpligte alle til at være 100 pct. uarbejdsdygtige, og det er et spørgsmål, om det er hensigtsmæssigt. Det andet, man kan sætte spørgsmålstegn ved, er, om ikke forslaget vil kollidere med to begreber, vi allerede kender, nemlig fleksjob og skånejob. Hvor vil incitamentet være til at tage et skånejob eller fleksjob, hvis man på førtidspension kan få højeste dagpengesats? Det økonomiske incitament vil i hvert fald ikke være til stede.